**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz:  Krīzes vadības padomes 2020.gada 25.februāra sēdes protokollēmuma (prot.Nr.1 1.§) 4.punkts nosaka, ka, lai nodrošinātu nepieciešamo veselības aprūpi pacientiem, ņemot vērā koronavīrusa klīnisko ainu un izraisītās smagās pneimonijas, atbalstīt papildus finanšu līdzekļu piešķiršanu Veselības ministrijai un Finanšu ministrijai sadarbībā ar Veselības ministriju rast finansējuma avotu un 2.punkts nosaka, ka jāatbalsta papildus finanšu līdzekļu piešķiršanu Veselības ministrijai Valsts materiālo rezervju atjaunošanai, pamatojoties uz Neatliekamās medicīniskās palīdzības dienesta sniegto izvērtējamu. Finanšu ministrijai sadarbībā ar Veselības ministriju rast finansējuma avotu valsts materiālo rezervju atjaunošanai.  Ministru kabineta rīkojumu Nr.103 “Par ārkārtējās situācijas izsludināšanu” (prot.Nr.11 1.§) 4.14.punkts nosaka, ka atļaut valsts kapitālsabiedrībām, Neatliekamās medicīniskās palīdzības dienestam, Nodrošinājuma valsts aģentūrai, Valsts policijai, Valsts ugunsdzēsības un glābšanas dienestam, Valsts robežsardzei, Iekšlietu ministrijas Informācijas centram, Valsts ieņēmumu dienestam, Ārlietu ministrijai un Aizsardzības ministrijas resoram nepiemērot [Publisko iepirkumu likumu](https://likumi.lv/ta/id/287760-publisko-iepirkumu-likums) iegādēm (precēm un pakalpojumiem), kas nepieciešamas Covid-19 uzliesmojuma izplatības ierobežošanai, ārstniecībai un šo pasākumu organizēšanai. Ministrijām veikt uzskaiti par minēto iegāžu apmaksai nepieciešamajiem papildu finanšu līdzekļiem un pieprasīt tos no valsts budžeta programmas “Līdzekļi neparedzētiem gadījumiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2020.gada 30.janvāra Pasaules Veselības organizācijas ģenerāldirektora paziņojumu, ka koronavīruss “Covid-19” uzliesmojums ir uzskatāms par starptautiskas nozīmes ārkārtas sabiedrības veselības apdraudējumu un Eiropas Slimību profilakses centra ieteikumiem par koronavīrusa “Covid-19”izraisīto saslimšanas gadījumu uzraudzību, ņemot vērā noteiktos pasākumus koronavīrusa “Covid-19”izplatības ierobežošanai, kā arī pamatojoties uz šī gada 25. februāra Krīzes vadības padomes sēdes protokollēmuma 4. punktu un Ministru kabineta rīkojuma Nr.103 “Par ārkārtējās situācijas izsludināšanu” 4.14.punktu ir nepieciešams iegādāties individuālos aizsardzības līdzekļus.  1.Neatliekamā medicīniskā palīdzības dienesta (turpmāk-NMPD) Ārkārtas vadības grupas sanāksmē izvērtēto situāciju par NMPD brigāžu nodrošinājumu ar individuālajiem aizsardzības līdzekļiem (turpmāk-IAL), tika uzsākta to iegāde arī no tirgotājiem, ar kuriem NMPD nav sadarbības līgumu. Pieejamo IAL apjoms Latvijas tirgū izsīka praktiski dažu dienu laikā, savukārt tie komersanti, kuru rīcībā IAL krājumi vēl ir, tos tirgo par nesamērīgi augstām cenām, nepiekrīt preces rezervācijai un negaida priekšapmaksas rēķina apmaksu ilgāk kā vienu darba dienu. Tā kā nepieciešamajos daudzumos IAL nav vairs nevienam komersantam, ar kuru NMPD ir sadarbība, tie jāiepērk dažādos apjomos un no vairākiem uzņēmumiem – no jebkura komersanta, kurš tos vispār var piedāvāt. Līdz ar to, tika veikti nepieciešamā finansējuma aprēķini vienreizējiem individuālajiem aizsardzības līdzekļiem **130 663 *euro*** apmērā.  Ņemot vērā, ka dezinfekcijas līdzekļi ir vienīgais veids, kā var ierobežot vīrusa izplatību no kontaminētām virsmām, rokām, medicīniskā aprīkojuma u.c. un tirgū to iegāde arī kļūst apgrūtināta, NMPD ir jāveic iegādi arī dezinfekcijas līdzekļiem. Līdz ar to, tika veikti nepieciešamā finansējuma aprēķini dezinfekcijas līdzekļiem **6 266 *euro*** apmērā.  Lai varētu nodrošināt NMPD brigādes ar individuālajiem aizsardzības līdzekļiem un dezinfekcijas līdzekļiem, kas nepieciešami saistībā ar koronavīrusa “Covid-19” uzliesmojumu ir nepieciešams pieņemt rīkojuma projektu.  Kopā, lai NMPD varētu veikt individuālo aizsardzības līdzekļu iegādi un dezinfekcijas līdzekļu iegādi ir nepieciešams finansējums **136 929 *euro*** apmērā.  2.Pamatojoties uz pieejamo informāciju un apkopotiem statistikas datiem par koronavīrusa “Covid-19” saslimšanas gadījumiem pasaules valstīs, NMPD speciālisti sadarbībā ar Slimību profilakses un kontroles centra speciālistiem izstrādājuši vairākus iespējamos situācijas scenārijus Latvijai. Veicot iespējamo saslimšanas gadījumu aprēķinu par pamatu ņemti sekojoši pieņēmumi:  Saslimstības līmenis Ķīnā un Itālijā  Ķīna – 0.05% no visas populācijas  Itālija – 0.02% no visas populācijas  Hospitalizācijas un slimības klīniskās norises līmenis/smagums  Ķīna – 15% no saslimušajiem (5% - ļoti smaga klīniskā norise)  Itālija – 70% no saslimušajiem (25% – ļoti smaga klīniskā norise; 75% – vidēji smaga klīniskā norise).  Savukārt saslimstības līmenis Latvijā tiek prognozēts 0,25% no visas populācijas, skat., tabulu Nr.1.  *Tabula Nr.1*   |  |  |  |  |  | | --- | --- | --- | --- | --- | | Saslimstības līmenis % | Kopējais saslimušo skaits | Hospitalizētie pacienti | No hospitalizētajiem pacientiem (ar vieglu vai vidēji smagu norisi) | No hospitalizētajiem pacientiem (ar smagu slimības norisi) | | 1% | 18924 | 13247 | 9935 | 3312 | | 0.5% | 9462 | 6623 | 4967 | 1656 | | **0,25%** | **47 31** | **3314** | **2484** | **828** | | 0.05% | 946 | 662 | 496 | 166 | | 0.02% | 378 | 265 | 199 | 66 |   Ņemot vērā iepriekš minēto, tika veikti nepieciešamā finansējuma aprēķini IAL **9 134 547 *euro*** apmērā nepieciešams NMPD brigāžu personālam, V un IV līmeņa stacionārajām ārstniecības iestāžu, ģimenes ārstu praksēm. Šis papildus finansējums ir pie scenārija, ja saslimstības līmenis populācijā sasniedz 0,25%. Finansējums no līdzekļiem neparedzētiem gadījumiem tiks pieprasīts atbilstoši esošajam saslimstības līmenim, noslēgtajiem līgumiem un faktiskajiem izdevumiem.  3. Pamatojoties uz Ministru kabineta rīkojumu Nr.103 “Par ārkārtējās situācijas izsludināšanu” (prot.Nr.11 1.§) 4.14.punktu tika veikti aprēķini  vienreizējo individuālo aizsardzības līdzekļu nodrošināšanai Iekšlietu ministrijai Valsts policijas vajadzībām, Valsts ugunsdzēsības un glābšanas dienesta vajadzībām, Iekšlietu ministrijas Informācijas centra vajadzībām, Pilsonības un migrācijas lietu pārvaldes vajadzībām, Iekšlietu ministrijas poliklīnikas vajadzībām (aprēķini, euro). Kopā iepriekšminētajam pasākumam nepieciešamais finansējums **474 025 *euro***.  Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Neatliekamās medicīniskās palīdzības dienestam) finansējumu, kas nepārsniedz 9 271 476 *euro*, lai segtu izdevumus, kas radušies saistībā ar koronavīrusa “Covid-19” uzliesmojumu, tai skaitā:   * vienreizējo individuālo aizsardzības līdzekļu nodrošināšanai Neatliekamās medicīniskās palīdzības dienesta vajadzībām finansējumu, kas nepārsniedz 130 663 *euro*; * dezinfekcijas līdzekļu nodrošināšanai Neatliekamās medicīniskās palīdzības dienesta vajadzībām finansējumu, kas nepārsniedz 6 266 *euro*; * vienreizējo individuālo aizsardzības līdzekļu nodrošināšanai Neatliekamās medicīniskās palīdzības dienesta brigāžu, V un IV līmeņa stacionārajām ārstniecības iestāžu, ģimenes ārstu prakšu, vajadzībām finansējumu, kas nepārsniedz 9 134 547 *euro.*   Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Nodrošinājuma valsts aģentūrai) finansējumu, kas nepārsniedz 474 025 *euro*, lai segtu izdevumus, kas radušies saistībā ar koronavīrusa “Covid-19” uzliesmojumu vienreizējo individuālo aizsardzības līdzekļu nodrošināšanai, tai skaitā:   * Valsts policijas vajadzībām finansējumu, kas nepārsniedz 392 500 *euro*; * Valsts robežsardzes vajadzībām finansējumu, kas nepārsniedz 51 700 *euro*; * Valsts ugunsdzēsības un glābšanas dienesta vajadzībām finansējumu, kas nepārsniedz 12 750 *euro*; * Iekšlietu ministrijas Informācijas centra vajadzībām finansējumu, kas nepārsniedz 1 380 *euro*; * Pilsonības un migrācijas lietu pārvaldes vajadzībām finansējumu, kas nepārsniedz 9 275 *euro*; * Iekšlietu ministrijas poliklīnikas vajadzībām finansējumu, kas nepārsniedz 6 420 *euro*.   Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1.punktā minēto līdzekļu piešķiršanu no līdzekļiem neparedzētiem gadījumiem atbilstoši faktiski nepieciešamajam apmēram.  Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 2.punktā minēto līdzekļu piešķiršanu no līdzekļiem neparedzētiem gadījumiem atbilstoši faktiski nepieciešamajam apmēram.  Šā rīkojuma 1.punktā 2.punktā minēto līdzekļu, materiālu un iekārtu iegādei Veselības ministrijai un Iekšlietu ministrijai ārkārtējas nepieciešamības gadījumā ir tiesības piemērot Publisko iepirkumu likuma 3.panta astotajā daļā noteikto izņēmumu. Publisko iepirkumu likuma 3.panta astotajā daļā minētā izņēmuma piemērošana ir pamatojama gan ar to, ka attiecīgā iepirkuma līguma priekšmets ir būtisks valsts [drošības] interešu aizsardzībai, gan ar šo interešu apdraudējumu – valsts intereses negatīvi ietekmējošiem apstākļiem, kas varētu rasties, ja iepirkuma līguma noslēgšanai tiktu piemērotas Publisko iepirkumu likumā noteiktās iepirkuma procedūras vai iepirkuma veikšanas kārtība, tai skaitā Publisko iepirkumu likuma 8.panta septītajā daļā minētā sarunu procedūra, kas tā pat ļoti laikietilpīgi, lai nodrošinātu nepieciešamās steidzamās iegādes.  Šā brīža epidemioloģiskajā situācijā  Neatliekamās medicīniskās palīdzības dienestā, Slimību profilakses un kontroles centrā un  valsts sabiedrībā ar ierobežotu atbildību “Rīgas Austrumu klīniskā universitātes slimnīca”, tai skaitā Nacionālās references laboratorijā tiek nodrošināts darbs gatavības režīmā. Ņemot vērā, ka koronavīrusa “Covid-19” izplatība notiek salīdzinoši strauji arī Eiropas valstīs, tai skaitā ir apstiprināti gadījumi Latvijā, Igaunijā un Lietuvā, varētu strauji pieaugt saslimušo skaits strauji jāpāriet reaģēšanas režīmā, kad pieejamie resursi ir nepietiekami. Vienlaikus Pasaules Veselības organizācija ir sniegusi informāciju, ka vīruss izraisa smagas pneimonijas, kuru ārstēšanai ir ilgstoši jāizmanto plaušu ventilācijas aparatūra, kas būs nepietiekamā skaitā, ja pacientu skaits strauji pieaugs. Līdz ar to, lai stiprinātu nozares spējas reaģēt uz apdraudējumu un nodrošinātu vīrusa izplatīšanās ierobežošanu, nepieciešams papildināt individuālo aizsardzības līdzekļu, reaģentu un iekārtu resursus.  Publisko iepirkumu likuma 8.panta septītajā daļā minētā sarunu procedūra nebūtu realizējama īsā laika periodā, jo atbilstoši normatīvajam regulējumam ir jānodrošina vairāki posmi, tai skaitā iepirkumu komisijas izveidošana un apstiprināšana, uzaicinājuma sagatavošana piegādātājiem, kuri varētu piedalīties sarunās (ieskaitot prasības nepieciešamajām precēm un pakalpojumiem) un nosūtīšana, aizņemot ne mazāk kā nedēļu.  Ja netiek nodrošināta individuālo aizsardzības līdzekļu pieejamība, laboratorisko izmeklējumu nodrošināšana, medicīnisko iekārtu pieejamība, tiek krasi samazinātas spējas identificēt koronavīrusa “Covid-19” inficētos pacientus, ierobežot vīrusa tālāku izplatīšanos, sekot līdzi saslimstībai, kā arī pieaugot saslimušo skaitam, pacientiem nevarēs tikt nodrošināta atbilstoša veselības aprūpe.  Ir jāspēj veikt nepieciešamās iegādes operatīvi, lai nodrošinātu nepieciešamo veselības aprūpi pacientiem, ņemot vērā koronavīrusa “Covid-19” klīnisko ainu un izraisītās smagās pneimonijas.  Krīzes vadības padomes 2020.gada 4.februāra sēdes protokollēmuma (prot.Nr.1 1.§) 5.punkts paredz Veselības ministrijai un citām epidemioloģiskās drošības un citu neatliekamos pasākumus īstenojošām valsts un pašvaldības institūcijām ārkārtējas nepieciešamības gadījumā ir tiesības piemērot Publisko iepirkumu likuma 3.panta astotajā daļā noteikto izņēmumu.  Ministru kabineta rīkojumu Nr.103 “Par ārkārtējās situācijas izsludināšanu” (prot.Nr.11 1.§) 4.14.punkts nosaka, ka atļaut valsts kapitālsabiedrībām, Neatliekamās medicīniskās palīdzības dienestam, Nodrošinājuma valsts aģentūrai, Valsts policijai, Valsts ugunsdzēsības un glābšanas dienestam, Valsts robežsardzei, Iekšlietu ministrijas Informācijas centram, Valsts ieņēmumu dienestam, Ārlietu ministrijai un Aizsardzības ministrijas resoram nepiemērot [Publisko iepirkumu likumu](https://likumi.lv/ta/id/287760-publisko-iepirkumu-likums) iegādēm (precēm un pakalpojumiem), kas nepieciešamas Covid-19 uzliesmojuma izplatības ierobežošanai, ārstniecībai un šo pasākumu organizēšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Neatliekamās medicīniskās palīdzības dienests, Iekšlietu ministrija, Valsts policija, Valsts ugunsdzēsības un glābšanas dienests, Iekšlietu ministrijas Informācijas centrs, Pilsonības un migrācijas lietu pārvalde, Iekšlietu ministrijas poliklīnika. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2022. gadam | izmaiņas, salīdzi-  not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 9 745 501 | 0 | 0 | 0 | 0 | 0 |
| 2.1. valsts pamatbudžets | 0 | 9 745 501 | 0 | 0 | 0 | 0 | 0 |
| *Veselības ministrija* | 0 | 9 271 476 | 0 | 0 | 0 | 0 | 0 |
| *Iekšlietu ministrija* | 0 | 474 025 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –9 745 501 | 0 | 0 | 0 | 0 | 0 |
| 3.1. valsts pamatbudžets | 0 | –9 745 501 | 0 | 0 | 0 | 0 | 0 |
| *Veselības ministrija* | 0 | 9 271 476 | 0 | 0 | 0 | 0 | 0 |
| *Iekšlietu ministrija* | 0 | 474 025 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 9 745 501 | 0 | 0 | 0 | 0 | 0 |
| *Veselības ministrija* | 0 | 9 271 476 | 0 | 0 | 0 | 0 | 0 |
| *Iekšlietu ministrija* | 0 | 474 025 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Neatliekamās medicīniskās palīdzības dienestam) **9 271  476 *euro***, tai skaitā, skat., anotācijas pielikumu:   * vienreizējo individuālo aizsardzības līdzekļu nodrošināšanai Neatliekamās medicīniskās palīdzības dienesta vajadzībām finansējumu, kas nepārsniedz 130 663 *euro* (2000 kods Preces un pakalpojumi); * dezinfekcijas līdzekļu nodrošināšanai Neatliekamās medicīniskās palīdzības dienesta vajadzībām finansējumu, kas nepārsniedz 6 266 *euro* (2000 kods Preces un pakalpojumi); * vienreizējo individuālo aizsardzības līdzekļu nodrošināšanai Neatliekamās medicīniskās palīdzības dienesta brigāžu, V un IV līmeņa stacionārajām ārstniecības iestāžu, ģimenes ārstu prakšu, vajadzībām finansējumu, kas nepārsniedz 9 134 547 *euro* (2000 kods Preces un pakalpojumi)*.*   Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Nodrošinājuma valsts aģentūrai) finansējumu, kas nepārsniedz 474 025 *euro*, lai segtu izdevumus, kas radušies saistībā ar koronavīrusa “Covid-19” uzliesmojumu vienreizējo individuālo aizsardzības līdzekļu nodrošināšanai, tai skaitā, skat., anotācijas pielikumu:   * Valsts policijas vajadzībām finansējumu, kas nepārsniedz 392 500 *euro* (2000 kods Preces un pakalpojumi); * Valsts robežsardzes vajadzībām finansējumu, kas nepārsniedz 51 700 *euro* (2000 kods Preces un pakalpojumi); * Valsts ugunsdzēsības un glābšanas dienesta vajadzībām finansējumu, kas nepārsniedz 12 750 *euro* (2000 kods Preces un pakalpojumi); * Iekšlietu ministrijas Informācijas centra vajadzībām finansējumu, kas nepārsniedz 1 380 *euro* (2000 kods Preces un pakalpojumi); * Pilsonības un migrācijas lietu pārvaldes vajadzībām finansējumu, kas nepārsniedz 9 275 *euro* (2000 kods Preces un pakalpojumi); * Iekšlietu ministrijas poliklīnikas vajadzībām finansējumu, kas nepārsniedz 6 420 *euro* (2000 kods Preces un pakalpojumi). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros un Iekšlietu ministrijas budžeta programmas 99.00.00 “Līdzekļi neparedzētiem gadījumiem” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Neatliekamās medicīniskās palīdzības dienests, Iekšlietu ministrija, Valsts policija, Valsts ugunsdzēsības un glābšanas dienests, Iekšlietu ministrijas Informācijas centrs, Pilsonības un migrācijas lietu pārvalde, Iekšlietu ministrijas poliklīnika. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

Lazdiņa 67876169

[Ivita.Lazdiņa@vm.gov.lv](mailto:Ivita.Lazdiņa@vm.gov.lv)